CELEX: 62008CO0104
Language: sk
Date: 2008-06-19 00:00:00
Title: Uznesenie Súdneho dvora (siedma komora) z 19. júna 2008.#Marc André Kurt proti Bürgermeister der Stadt Wels.#Návrh na začatie prejudiciálneho konania: Unabhängiger Verwaltungssenat des Landes Oberösterreich - Rakúsko.#Článok 92 ods. 1 a článok 104 ods. 3 rokovacieho poriadku - Základné slobody - Charta základných práv Európskej únie - Podmienka mať diplom, ktorú stanovuje vnútroštátna právna úprava na vydanie licencie na prevádzkovanie autoškoly - Diskriminácia vlastných štátnych príslušníkov oproti štátnym príslušníkom iných členských štátov.#Vec C-104/08.

Uznesenie Súdneho dvora (siedma komora) z 19. júna 2008 – Kurt/Bürgermeister der Stadt Wels
      (vec C‑104/08)
      „Článok 92 ods. 1 a článok 104 ods. 3 rokovacieho poriadku – Základné slobody – Charta základných práv Európskej únie – Podmienka mať diplom, ktorú stanovuje vnútroštátna právna úprava na vydanie licencie na prevádzkovanie autoškoly – Diskriminácia vlastných štátnych príslušníkov oproti štátnym príslušníkom iných členských štátov“
      1.                     Voľný pohyb osôb – Sloboda usadiť sa – Slobodné poskytovanie služieb – Ustanovenia Zmluvy – Neuplatniteľnosť na čisto vnútornú
            situáciu členského štátu (články 12 ES, 43 ES a 49 ES) (pozri body 19 – 24, bod 1 výroku)
      2.                     Prejudiciálne otázky – Právomoc Súdneho dvora – Hranice (článok 234 ES) (pozri body 27, 28)
      Predmet
      
         
               Návrh na začatie prejudiciálneho konania – Unabhängiger Verwaltungssenat des Landes Oberösterreich – Výklad základných zásad
                  zakotvených v Zmluve o ES a v Zmluve o EÚ a základných slobôd, ktoré z nich vyplývajú, ako aj v článkoch 16 a 20 Charty základných
                  práv Európskej únie – Vnútroštátna právna úprava, ktorá zavádza systém povolení na založenie, prevádzkovanie a vedenie autoškoly
                  a upravuje požiadavku mať diplom – Diskriminácia vlastných štátnych príslušníkov oproti príslušníkom iných členských štátov,
                  ktorí využívajú svoje práva vyplývajúce z práva Spoločenstva a nevzťahuje sa na nich nevyhnutne požiadavka mať diplom
               
            Výrok
      
         
                  1.
               
               
                  
               
               
                  	Články 12 ES, 43 ES a 49 ES nebránia právnym predpisom členského štátu, ktoré odmietajú, v situácii ako vo veci samej, uznať
                     profesijné vzdelanie, ktoré získal štátny príslušník tohto členského štátu, za rovnocenné vlastneniu diplomu, ktorý vyžadujú
                     uvedené právne predpisy na účely výkonu činnosti autoškoly ako samostatne zárobkovej činnosti v tomto členskom štáte.
                  
               
            
         
                  2.
               
               
                  
               
               
                  	Súdny dvor Európskych spoločenstiev zjavne nemá právomoc odpovedať na druhú a tretiu otázku, ktoré položil Unabhängiger Verwaltungssenat
                     des Landes Oberösterreich.